lohne, alle godes hilligen tho ehren unde tho einem sunderlieken 

 lave unde tho ehren sunte Catherinen unde Dorotheen, eine br0- 

 derschup und eine gilde tho holdende in nabeschrevener wise: 



Int erste desse frame liide, de in disse gilde horen, hebben in 

 issliken closter van den grauwen broderen in dessen dreen riecken 

 twe ewige misse: Item' so sehall man begahn lahten de guden 

 Hide, de uht der gilde verstorben sindt, tho veer tidenn in dem 

 jahre, de erste begencknisse schall wesen des andern dages na 

 sunte Caterinen dage thou grauwen broderen. 



2. De andere begencknisse schall wesen des anderen dages 

 na sunte Dorothien dage tho den schwarten broderenn: 



3. De drudde begencknisse schall wesen in sunte Jurgens 

 avende, tho den grauwen broderen. 



4. Dee verde begencknisse schall weesen, alse de gilde ge- 

 druncken iss, tho den schwarten broderen, vndt weret sake, dat 

 jenich man dyt versumede unde tho der begenckisse nicht en queme 

 und offerde, de in de gilde htfrde, vnde jegenwardich were thor 

 stede, de schall gebraken hebben eine marck wasses. 



Item welck man, de tho Bergen stervet unde in de gilde heret, 

 den schall men hahlen mit alle den gilden kerssen besten boldyck, 

 und bringen one tho grave, dar he liggen will, ein isslick gilde 

 broder jegenwardich schall volgen unde offeren by peenen eyne 

 marck wass: 



Item woll verstervet over zee uth desser gilde, den schall men 

 begahn, alse sick dat behort, wanner dat werdt vorreschet, unde 

 sine negesten frunde darummbe spreken, ein jewerlick gilde broder 

 hir jegenwerdich schall dartho offeren, bey penen eine m% wass. 



Item welck broder, de versteruet, de schall geven dree m£ 

 lubsch, de gilde mede to verbeterende und upthoholdende, vnde 

 de dre marck iffte gildegeldt schall gahn vor alle schult, dyt is 

 des kopmans unde der gilde broder eindracht, de dat verbeteren 

 will, dehme lohne dat gott und de hilligen junckfruwen beyde. 



Item weret, dat jenich gildebroder nicht vermachte disse dre 

 m$> uhthogevende, den schall man alliecke woll begahn lathen, 

 wen dat van sinen vrunden wittlick werdt gedahnn, hefft he ock 



